News Update: Fitch Solutions แนะนำ 3 ปัจจัยที่ต้องพิจารณา เพื่อเลือกหุ้นจีนที่ปลอดภัยจากความผันผวน - FINNOMENA
Fitch Solutions มองว่า แม้มีความผันผวนของตลาดหุ้นจีนในสัปดาห์นี้หลังทางการจีนคุมเข้มกฎระเบียบมากขึ้นในหลายบริษัท แต่นักลงทุนสามารถตั้งหลักท่ามกลางความไม่แน่นอนนี้ได้
9 ส.ค. 2564

Fitch Solutions มองว่า แม้มีความผันผวนของตลาดหุ้นจีนในสัปดาห์นี้หลังทางการจีนคุมเข้มกฎระเบียบมากขึ้นในหลายบริษัท แต่นักลงทุนสามารถตั้งหลักท่ามกลางความไม่แน่นอนนี้ได้
Cedric Chehab หัวหน้าฝ่ายความประเมินความเสี่ยงระดับโลก จาก Fitch Solutions ชี้ว่า บริษัทในจีนต้องกำหนดแนวทางเพื่อรับมือต่อกฎระเบียบที่เข้มงวดขึ้นจากรัฐบาลและหน่วยงานกำกับดูแล
ส่วนนักลงทุนอาจเผชิญกับความท้าทายเพิ่มขึ้น เพราะไม่รู้ว่าอุตสาหกรรมไหนจะเป็นอุตสาหกรรมต่อไปที่ถูกคุมเข้มจากทางการ
ตลาดหุ้นจีนสัปดาห์ที่ผ่านมาเคลื่อนไหวอย่างผันผวน หลังทางการจีนประกาศกฎระเบียบคุมเข้มหลายฉบับ ในหลายอุตสาหกรรม ตั้งแต่กลุ่มเทคโนโลยี ธุรกิจการศึกษา ไปจนถึงธุรกิจส่งอาหาร
การปราบปรามดังกล่าวส่งผลให้ช่วงต้นสัปดาห์ ดัชนี Hang Seng ปรับลงมามากกว่า 8% ใน 2 วัน ก่อนที่จะฟื้นตัวกลับในวันพุธและพฤหัสบดีที่ผ่านมา
Cedric Chehab ระบุว่ามี 3 เรื่อง ที่นักลงทุนควรให้ความสำคัญเพราะอาจช่วยลดความผันผวนได้
อย่างแรก แนะนำให้สนใจบริษัทหรืออุตสาหกรรมที่เกี่ยวข้องกับการฟื้นตัวของเศรษฐกิจ เพราะธุรกิจเหล่านี้ช่วยปกป้องพอร์ตการลงทุนได้
อย่างต่อมา นักลงทุนควรสนใจอุตสาหกรรมที่รัฐบาลจีนไม่ได้เข้มงวดเรื่องกฎระเบียบมากนักในช่วงไตรมาสที่ผ่านมา
สุดท้าย แนะให้สนใจธุรกิจที่รัฐบาลจีนมองว่าไม่ได้มีความสำคัญเป็นพิเศษในมุมมองด้านความมั่นคงของชาติ
ความผันผวนของตลาดหุ้นจีนในสัปดาห์ที่แล้วเริ่มต้นจากรายงานของ Bloomberg เมื่อสัปดาห์ก่อนว่า ทางการจีนกำลังวางแผนลงโทษหนักแก่ Didi บริษัทรถโดยสารรายใหญ่ ซึ่งอาจมีการปรับจำนวนมาก ไปจนถึงการเพิกถอนจากตลาดหุ้น
ไม่กี่วันต่อมา ในวันศุกร์ (23 ก.ค.) หน่วยงานกำกับดูแลจีนสั่งห้ามไม่ให้ธุรกิจสถาบันการศึกษาแสวงหากำไรหรือระดมทุน และในวันถัดมา (24 ก.ค.) ทางการจีนสั่งให้ Tencent ยกเลิกการผูกขาดลิขสิทธิ์เพลง พร้อมปรับเงินจำนวนหนึ่งหลังเข้าข่ายผูกขาดธุรกิจ 
Cedric Chehab กล่าวว่า สิ่งที่เห็นคือนโยบายแทรกแซงจากทางการจีนที่มากขึ้นในตลาดทุน ไม่ว่าจะเป็นข่าวการ IPO Ant Group ของ Alibaba เมื่อหลายเดือนก่อน หรือความกังวลเกี่ยวกับใช้ข้อมูลส่วนตัวของ Didi และล่าสุดคือ การสั่งห้ามไม่ให้ธุรกิจการศึกษาแสวงหากำไร
ที่มา: CNBC
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ตลาดหุ้นจีน
หุ้นจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA